На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Нaродног музеја ("Службени лист Града Ниша", број 2/11 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ** **САГЛАСНОСТ** на Програм рада Народног музеја Ниш за 2022. годину, број 02 бр. 975/3-21, који је донео Управни одбор ове установе, на седници одржаној 10.12.2021.године.

 II Програм рада Народног музеја Ниш за 2022.годину реализоваће се у складу са Финансијским планом ове установе за 2022.годину.

 III Решење доставити Народном музеју Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

На основу члана 44. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 15. Одлуке о оснивању Нишког симфонијског оркестра (Службени лист Града Ниша", број 2/11– пречишћен текст, 115/16, 99/20 и 85/21) и члана 38. Статута Нишког симфонијског оркестра, управни одбор Нишког симфонијског оркестра, на седници одржаној 17.12.2021. године, донео је Програм рада Нишког симфонијског оркестра за 2022.годину, број IX-1051-3, и доставио га Градској управи за друштвене делатности на даљу надлежност.

У 2022. години Нишки симфонијски оркестар планира промовисање младих уметника, као и премијерне концерте са признатим уметницима чија ће имена привући велико интересовање публике Ниша и градова у региону.

 У овој години планирано је да Нишки симфонијски оркестар одржи 15 премијерних концерата у Нишу, 4 представе опере „Кармен“ (у суорганизацији са Народним позориштем Ниш и Факултетом уметности у Нишу), 15 педагошких концерата, 2 концерта на НИМУС-у (свечано отварање и затварање фестивала), 5 променадних концерата, свечане концерте (по позиву), гостовања оркестра у градовима Србије и иностранству.

На премијерним концертима наступиће врхунски уметници из земље и иностранства, који ће на прави начин подићи квалитет и реноме оркестра. Солисти на концертним програмима биће: виолончелиста Александар Латковић, пијанисти Марија Ивановић, Стеван Спалевић, Иван Новаковић, Невена Вељковић, флаутисткиња Ангелина Николић, трубач Никола Мијајловић, оперски певачи: Милица Раичевић, Александра Петровић, Катарина Симоновић Иванковић и Саша Арсенков, као и солисти Нишког симфонијског оркестра: виолисткиње Сања Јовић Ђорђевић и Сашка Стојанов Крстић и виолончелисткиња Наташа Палић.

Нишки симфонијски оркестар ће и у 2022. години отворити врата младим талентима пред којима је сјајна уметничка каријера. Ове године ће то бити виолинисткиња Емилија настасијевић, флаутисткиња Ангелина Николић, као и тромбониста Илија Станковић.

За концертну 2022. годину издваја се копродукција са Народним позориштем Ниш и Факултетом уметности у Нишу са извођењем једне од најпопуларнијих светских опера – „Кармен“.

На свечаним концертима и академијама Нишки симфонијски оркестар представиће се са прилагођеним програмом за свечане академије и јубилеје. Ову врсту активности реализоваће и камерни састави чији су чланови музичари Нишког симфонијског оркестра.

Чланом 33. Одлуке о буџету Града Ниша за 2022. годину („Службени лист Града Ниша“, број 124/21) прописано је да „директни корисници буџетских средстава, који су у буџетском смислу одговорни за индиректне кориснике буџетских средстава, врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Нишког симфонијског оркестра за 2022. годину, који је у циљу целовитог сагледавања Програма достављен у прилогу.

Имајући у виду да је Програм рада Нишког симфонијског оркестра за 2022. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Нишког симфонијског оркестра за 2022. годину, као у диспозитиву.

вршилац дужности заменика начелника

 Градске управе за друштвене делатности

 Павлина Михајленко